Ritwal: Sekwenza t'attivitajiet li fihom ġesti, kliem u oġetti, li jseħħu f'post magħżul u skond ordni partikolari. Ritwal: Mhux neċessarjament jinvolvi tribu eżotika nofshom għarwenin jiżfnu f'ċirku madwar ħuġġieġa/borma/tfajla bjonda ġo borma fuq ħuġġieġa għad-daqq tat-tnabar. Ir-Ritwal tal-Artiklu Tnabar u għanjiet strambi mhux obbligatorji. Ħsieb. Agħmel xi ħaġa oħra. Jerġa l-ħsieb. Ħsieb ieħor. Agħmel xi ħaġa oħra. Ħafna ħsibijiet. Armi l-ħsibijiet ħżiena. Niżżel erba' ideat. Agħmel xi ħaġa oħra. Ħsieb persistenti. Issa ikteb. Agħmel xi ħaġa oħra. Aqra li ktibt. Ikkoreġi. Agħmel xi ħaġa oħra. Fl-aħħar...lest. Tellgħu fuq il-blog. Duru waħda tal-aħħar. Il-bniedem huwa annimal ritwalistiku. Kulħadd għandu r-ritwali tiegħu. Ħafna mir-ritwali tal-ħajja huma privati. Kif tagħmel il-kafe filgħodu. Kif tieħu xawer. Kif tagħmel ix-xirja ġewwa supermarket. Kulħadd għandu s-sekwenzi tiegħu għal-ħajja. Iżda hemm ritwali li huma kollettivi; ritwali li jsawwru komunita. Hemm ritwali li forsi mad-daqqa t'għajn jidhru anakronistiċi jew saħansitra ma jidhrux. Dawn huma l-aktar ritwali importanti, u jekk teqred dawn ir-ritwali tkun qed teqred lilek innifsek. Qegħdin ngħixu f'dinja fejn ir-ritwal privat nagħtuh wisq importanza. Qegħdin nippreferu nqattgħu lejl quddiem skrin ġewwa darna, milli lejl nieħdu birra u ngħidu kelmtejn ma sħabna. Ir-ritwali privati huma sbieħ u komdi. Tagħmilhom kif trid u x'ħin trid. M'għandhomx limitu ta' ħin u m'għandekx għafejn issegwi regoli u liġijiet ħlief dawk li għamilt int stess. M'hemm ħadd jgħidlek 'le mhux hekk' jew 'aħjar hekk'. Ir-ritwal privat iġiegħlek tħossok 'king'. Sakemm tfiġġ barra u trid bilfors tagħmilha man-nies. Is-Suq Min għadu jieqaf jgħid kelma ma' tal-ħanut? Mur is- , ħu li trid, ħallas mal-kaxxiera, inqas kliem iktar aħjar, u lura d-dar. Waħdi. Il-Ħarġa mal-Ħbieb / Familja Kulħadd jipprepara xi ħaġa u mmorru sal-Buskett? X'nagħmel? Ħallini! Ara nixtri erba' pakketti galletti, żewġ u żewġ flixken luminata u ħlist. Ma jgħoġobhomx? Tajjeb...mela nibqa d-dar. Waħdi. Il-grawnd sar ogħli wisq. Aħjar id-dar nara l-futbol fuq it-televixin fuq il-pultruna komda u birra rħisa (u ħażina) mis- . Waħdi. Kedda biex tipparkja...il-biljett għoli. U ija storja ħelwa, imma ngħid jien, mhux aħjar nara xi ħaġa ? Niżżilt xebgħa films tajbin...għadni ma rajthomx...bdejthom ta...imma nispiċċa norqod fuq is-sufan. Waħdi. Storbju biss. U ġenn biex tipparkja. L-aħħar darba li mort kelli nimxi ħames minuti...sbieħ il-murtali, u l-baned, u l-armar...x'nagħmel? niġi ngħin? Le siegħa żejda nqattagħha quddiem it-televixin...u 10 euros inżommhom għalija forsi nixtri xi logħba tal-PS jew xi ftit birra mis- u noqgħod id-dar. Waħdi. Ok. Ma rrid inlesti xejn u ssib xi fenkata bi prezz tajjeb. Immur mal-familja u ħbieb...ngħidu kelmtejn...u noħroġ il-mowbajl u taparsi qed nisma'....imma ifl-verita qiegħed waħdi. ...u wasal fi tmiemu r-ritwal tal-Artiklu. Issa jmiss li nitfi l-kompjuter u nkompli bir-ritwal tal-Ħajja fejn minix waħdi.
Ritwali